Асабліва ўважлівымі павінны быць бацькі, чые дзеці атрымалі дазвол на заняткі ў ДЮСШ, але ў якіх ёсць невялікія праблемы са здароўем. Я рэкамендавала б такім дзеткам прайсці поўнае абследаванне. Вельмі крыўдна атрымліваецца, калі яны дабі-ваюцца значных поспехаў у спорце, але вымушаны паставіць крыж на спартыўнай кар’еры. Іх не возьмуць ні ў вучылішчы алімпійскага рэзерву, ні ў спартыўныя ВНУ, бо там патрабаванні да здароўя значна стражэйшыя.